அவற்றில் முதலாவதாக, ‘உனக்குப் பிடித்த உடையை நீ அணிந்து கொள்' என்பது தரப்பட்டுள்ளது. இன்றைய காலகட்டத்தில் பெண்களுக்கு எதிரான பாலியல் வன்முறைகள் அதிகரித்து வரும் சூழலில், பெண்கள் மீது சுமத்தப்படும் குற்றச்சாட்டுகளில் முதலாவதாக அவர்களது உடைகள் தான் இடம் பெறுகின்றன.அரைகுறை ஆடைகளாலேயே அவர்கள் ஆண்களின் மனதை சீரழிப்பதாக பலர் குற்றம் சாட்டுகின்றனர். இதனால் பெண்களின் ஆடைகள் மீதான விமர்சனம் அதிகமாக காணப்படுகிறது. எனவே உன் மனதிற்குப் பிடித்த ஆடையை உடுத்து என்கிறது இந்த போஸ்டர்.